255 
licherus familiam dubiae affinitatis concedit. Adr. de Jussieu Samydeas 
juxta Turneraceas, quas a Bixaceis longius remotas habet, disposuit. Brou- 
gniart Samydeas inter Passifioreas et Homalineas — a Bixaceis remotas — 
in classe Passiflorinearum recepit; Bindley Passifloreis et Violaceis proxi- 
mas considerare videtur. 
Puncta numerosissima, pellucida, limpida Samydearum, quae omnes 
partes, quin etiam fructus ornant, plantarum typum secretis copiosis insig- 
nem mihi indicant. Quod vero cum plurimis illis, quas compararunt fa- 
milias, parum convenit. Si praeterea aliis locis demonstrare conatus sum 
, placentationem parietalem, qua plurimae illae de affinitate opiniones nitun- 
tur, evolutionis stadium peculiare, potius quam affinitatem indicare, nescio 
an hoc quoque de Samydearum cum aliis ordinibus parietalibus congru- 
entia jure statuam. Inter alios itaque ordines quaerendae videntur con- 
sanguineae Samydearum. 
Quantum iconibus datis et analysibus fructus structuram ovarii in- 
telligere liceat, Samydeae gemmulis epitrope amphitropis instructae essent. 
Inter familias vero, quarum gemmulae typice epitropae sunt, nescio an ulla 
sit, quae melius quam Urticacearum, sensu latissimo intellecta, Samydeis 
conveniat. Habitus, rami alterni, folia disticha, basi saepe inaequalia, stipu- 
lata, florescentia et perigonium cum Celtideis et Limaceis mire conveniunt. 
Lacte quoque carent; at puncta numerosissima secreto limpido plena, vi- 
cinam gentem Artocarpearum bene memorant. Stamina in Ulmo quoque 
numero varia et ad perigyniam evidenter prona. Ovarium pariter unilocu- 
lare, at gemmulae et carpella in Samydeis numerosiora. Gemmulam Celti- 
dis australis vidi integumento duplici instructam, utroque in lacinias su- 
perne producto — nonne cum arillo Samydearum lacinioso comparando? 
Gemmulam quoad externam formam amphitropam; in dissecta, raphen a 
hilo, medium gemmul.T occupante, ad chalazam inferam decurrentem ob- 
servavi; quod quantum cum structura Samydearum conveniat in aprico 
est — si nempe arillum sic dictum integumentum exterius habere liceret. 
I Embryonem Samydearum leviter esse incurvum, cotyledonesque subplicatas, 
iconibus et descriptione Gmrtneriana liquet; quo respectu inter Celtideas 
et Ulmaceas intermediae forent. Albumen quidem copiosius adparet, com- 
paratis vero Urticeis ipsis, nec hoc abnorme videatur. 
Distant, ut ex hac comparatione pateat, praecipue et vix nisi carpel- 
lorum gemmularumque pluralitate. Sin vero Cassipoureas Rhizophoreis non 
obstante pluralitate gemmularum adpropiuquare liceat, .si in Samydeis — ut 
in Euphorbiaceis — carpella inter 3 ct 5 variant, dum in Bixa — velut in 
Urticaceis, Mercuriali etc. — tantum 2 adsunt, nescio anne liceat, his diffe- 
1 rentiis neglectis, Samydeas in vicinia Limacearum et Celtidearum jure quo- 
dam disponere. 
! BixACEJi sunt Ternstroemiaceis, Gistineis, Malvaceis etc. evolu- 
tione florum fere analogae, Samydeis affinitate proximae ea- 
rumque formam superiorem corollatam constituentes. 
